Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 461/11/8802	Košice I, 9.5.2014
EEČ : 2-63-149-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: majiteľ firmy
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Vysokošpecializovaný odborný ústav geriatrický XXXXX, n. o.  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: majiteľ firmy
realizované policajtom Odb.kriminálnej polície OR PZ  XXXXX pod spisovou značkou ORP-1612/4-OVK-KE-2011.
v Košiciach dňa 10.7.2011 okolo 17,00 h na Komenského ulici pri cukrárni Aida po predchádzajúcom slovnom konflikte fyzicky napadol vodiča osobného motorového vozidla typu Ford Focus ev. č. XXXXX tak, že ho udrel do pravej časti tváre

Odôvodnenie: 
Uznesením policajta Okresného riaditeľstva PZ, odboru kriminálnej polície XXXXX sp. zn.  ČVS: ORP-1612/1-OVK-KE-2011 zo dňa 30.9.2013 bolo vznesené obvinenie XXXXX pre prečin výtržníctva podľa § 364 ods.1 písm. a) Trestného zákona, ktorý mal spáchať tak, že v Košiciach dňa 10.7.2011 okolo 17,00 h na Komenského ulici pri cukrárni Aida po predchádza-júcom slovnom konflikte fyzicky napadol vodiča osobného motorového vozidla typu Ford Focus ev. č. XXXXX tak, že ho udrel do pravej časti tváre.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa § 220 ods. 1 Trestného poriadku a zastavenie trestného stíhania schválením zmieru medzi obvineným a poškodeným.

V prípravnom konaní  obvinený XXXXX nepoprel spáchanie trest-nej činnosti a svoje konanie oľutoval. Vyhlásenie obvineného je v súlade s výpoveďou poškodeného XXXXX, ktorý uviedol, že obvinený ho na ulici napadol bezdôvodne po tom, ako zastavil vozidlo, do ktorého predtým obvinený udrel a neuplatnil si voči nemu náhradu škody a je v súlade aj s výpoveďami svedkov XXXXX, XXXXX a ďalších svedkov.

	Obvinený XXXXX s postupom podľa § 220 ods. 1 Trestného po-riadku súhlasil a vyhlásil, že spáchal skutok, za ktorý je stíhaný a nie sú pochyb-nosti o tom, že jeho vyhlásenie bolo vykonané slobodne, vážne a určito, svojím konaním nespôsobil poškodenému škodu a zložil na účet prokuratúry primeranú peňažnú určenú konkrétnemu adresátovi na všeobecne prospešné účely vo výške 100.-€, z ktorej 50% je určených na pomoc poškodeným trestnými činmi a 50% je určených pre  Vysokošpecializovaný odborný ústav geriatrický XXXXX, n. o.  (číslo účtu XXXXX).
	Poškodený XXXXX taktiež s postupom podľa § 220 ods. 1 Trestného poriadku súhlasil a vyhlásil, že konaním obvineného mu nebola spô-sobená škodu.

	Obvinený XXXXX a poškodený XXXXX  podpísali dňa 23.4.2014 pred probačným a mediačným úradníkom Okresného súdu XXXXX I dohodu o zmieri.

	Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvineného XXXXX ktorý doposiaľ nebol súdne trestaný, a na jeho osobné a majetkové pomery som dospel k záveru, že zastavenie trestného stíhania schválením zmieru medzi ob-vineným a poškodeným je dostačujúce. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor